**Ministru kabineta noteikumu projekta „Noteikumi par metodiku, kādā Nacionālais kino centrs aprēķina maksu par filmu izmantošanu, kuru autortiesības vai blakustiesības pieder vai piekrīt valstij” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Filmu likuma 5.panta otrā daļa, Filmu likuma Pārejas noteikumu 2.punkts.  |
| 2. | Pašreizējā situācija un problēmas | 30.06.2010. spēkā stājās Filmu likums saskaņā ar kura 5.panta pirmo daļu Autortiesību likumā paredzētās licences tādu filmu izmantošanai, kuru autortiesības vai blakustiesības pieder vai piekrīt valstij, izsniedz Nacionālais kino centrs, ja citos likumos nav paredzēts citādi. Saskaņā ar minētā likuma 5.panta otro daļu Nacionālais kino centrs (turpmāk –NKC) maksu par filmu izmantošanu nosaka saskaņā ar Ministru kabineta noteiktu metodiku. Filmu likuma Pārejas noteikumu 2.punkts nosaka, ka likuma 5.panta otrā daļa stājas spēkā 01.07.2011. Tādejādi, lai izpildītu Saeimas noteikto pilnvarojumu Ministru kabinetam un no 01.07.2011. būtu iespējams noteikt maksu par tādu filmu izmantošanu, kuru autortiesības vai blakustiesības pieder vai piekrīt valstij, nepieciešams pieņemot noteikumus par metodiku, kādā šī maksa nosakāma.  |
| 3. | Saistītie politikas ietekmes novērtējumi un pētījumi | Nav attiecināms. |
| 4. | Tiesiskā regulējuma mērķis un būtība | Ministru kabineta noteikumu projekta „Noteikumi par metodiku, kādā Nacionālais kino centrs aprēķina maksu par filmu izmantošanu, kuru autortiesības vai blakustiesības pieder vai piekrīt valstij” (turpmāk – Projekts) mērķis ir saskaņā ar Filmu likumā noteikto deleģējumu noteikt metodiku, kādā Nacionālais kino centrs aprēķina un nosaka maksu par tādu filmu izmantošanu, kuru autortiesības vai blakustiesības pieder vai piekrīt valstij (izņemot kinodokumentus, kuri nodoti valsts glabāšanā Latvijas Nacionālajā arhīvā glabātos dokumentus). Projekts paredz noteikt maksu par filmas izmantošanas licences izsniegšanu tādā apmērā, kura ietver visas NKC izmaksas, kas saistītas ar valstij piederošo vai piekritīgo filmu autortiesību un blakustiesību administrēšanu (Projekta 5.punkts). Attiecīgi Centra izmaksās tiek iekļautas tiešās (Projekta 6.punkts) un netiešās (Projekta 7.punkts) izmaksas. Filmu izmantošanas veidi (Projekta 5.punkts) noteikti saskaņā ar Autortiesību likuma 15.pantā (autortiesības) un 50.pantā (blakustiesības) noteiktajiem filmu izmantošanas veidiem. Projekta 5.punktā nav norādīti tādi filmu izmantošanas veidi, kuru administrēšana saskaņā ar Autortiesību likuma 63.panta piekto daļu tiek administrēti tikai kolektīvi (mantisko tiesību kolektīvā pārvaldījuma organizācijas). Noteikumu projekta 8.punktā noteiktie atšķirīgie koeficienti tiek piemēroti pamatojoties uz šādiem kritērijiem: 1) izmantojamās filmas apjoms (hronometrāža) -Projekta 8.2.-8.3.apakšpunkti. Diferencēta maksa noteikta, ņemot vērā, ka pēc filmu ilguma (hronometrāžas) vidēji īsmetrāžas filmas sastāda līdz pusei no pilnmetrāžas filmas garuma (aptuveni 100 minūtes); savukārt īsmetrāžas animācijas filmas – līdz 20 minūtēm no pilnmetrāžas filmas garuma). Tādejādi aritmētiski tiek aprēķināta samazinātā maksa par filmu izmantošanu atkarībā no filmu ilguma (hronometrāžas), piemērojot koeficientu 0.5 īsmetrāžas filmām un koeficientu 0.2 animācijas īsmetrāžas filmām. 2) filmu izmantošanas mērķis (Projekta 8.1.apakšpunkts). Veicot filmas publisku izpildījumu (demonstrēšanu) bez ieejas maksas, tiek veicināta filmu pieejamība Latvijas sabiedrībai, attiecīgi tiek noteikta samazināta maksa par šādu izmantošanu. Koeficients 0.3 apmērā aprēķināts, ņemot vērā pieteikuma par filmas izmantošanu izskatīšanai un pakalpojuma sniegšanai nepieciešamos tiešos NKC izdevumus darba samaksai un ar šo samaksu saistītās valsts sociālās apdrošināšanas obligātās iemaksas *(izdevumu klasifikācijas kods 1114; 1119; 1210)*, proti: 1) juriskonsults (0.5 stundas): 2.24 + valsts sociālās apdrošināšanas obligātās iemaksas (24.09%) 0.54 = LVL 2.78; 2) filmu speciālists (0.5 stundas): 1.83 + valsts sociālās apdrošināšanas obligātās iemaksas (24.09%) 0.44 = LVL 2.27; 3) finanšu un budžeta vecākais speciālists (0.25 stundas): 1.00 + valsts sociālās apdrošināšanas obligātās iemaksas (24.09%) 0.24= LVL 1.24 .Kopā tiešie izdevumi darba samaksai un ar šo samaksu saistītās valsts sociālās apdrošināšanas obligātās iemaksas = LVL 6.29Vienlaikus ar Noteikumu projektu tiek virzīts Ministru kabineta noteikumu projekts „Noteikumi par Nacionālā kino centra sniegto publisko maksas pakalpojumu cenrādi” (VSS-532). Saskaņā ar šim noteikumu projektam pievienoto anotācijas pielikumu – Maksas pakalpojuma izcenojuma aprēķins, maksa par filmas publisku izpildījumu (demonstrēšanu) kinoteātros, festivālos u.c. līdzīgās vietās sastāda LVL 22.80. Piemērojot koeficientu 0,3 par filmas izmantošanu publiskam izpildījumam (demonstrēšanai) bez ieejas maksas, maksas apmērs par filmas izmantošanu sastāda 6.84 LVL, kas samērīgi atbilst augstāk norādītajiem Nacionālā kino centra tiešajiem izdevumiem darba samaksai un ar šo samaksu saistītajām valsts sociālās apdrošināšanas iemaksām.Filmu izmantošanas maksa tiks norādīta Ministru kabineta noteikumu projektā „Noteikumi par Nacionālā kino centra maksas pakalpojumu cenrādi” (minētais normatīvā akta projekts tiek virzīts reizē ar Projektu). Ar Projekta pieņemšanu tiks pilnībā izpildīts Ministru kabinetam dotais uzdevums.  |
| 5. | Projekta izstrādē iesaistītās institūcijas | Projektu izstrādāja Kultūras ministrijas padotībā esošā valsts pārvaldes iestāde – Nacionālais kino centrs.  |
| 6. | Iemesli, kādēļ netika nodrošināta sabiedrības līdzdalība | Nav attiecināms. |
| 7. | Cita informācija | Nav. |

Anotācijas II. un III. sadaļa- nav attiecināms.

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Vienlaikus ar Projektu tiek virzīts Ministru kabineta noteikumu projekts „Par Nacionālā kino centra sniegto maksas pakalpojumu cenrādi”, kurā noteikti filmu izmantošanas veidi un attiecīgā maksa. Par cenrāža izstrādi atbildīgā institūcija- Nacionālais kino centrs. Nacionālā kino centra cenrādis apstiprināms Ministru kabinetā līdz 2011.gada 1.jūlijam.  |
| 2. | Cita informācija | Nav. |

Anotācijas V sadaļa- nav attiecināms.

|  |
| --- |
| **VI. Sabiedrības līdzdalība un šīs līdzdalības rezultāti** |
| 1. | Sabiedrības informēšana par projekta izstrādes uzsākšanu | Nav attiecināms. |
| 2. | Sabiedrības līdzdalība projekta izstrādē | Projekta izstrādes gaitā notika konsultācijas ar filmu nozares organizācijām- Latvijas Kinematogrāfistu savienību, Latvijas Kinoproducentu apvienību un neatkarīgiem filmu producentiem, ņemot vērā, ka minētās organizācijas praktiski nodarbojas ar sev piederošo filmu izplatīšanu un izmantošanu. Projekts elektroniski nosūtīts 06.05.2011., kopīga sanāksme par Projektu, kā arī Nacionālā kino centra cenrādi notika 10.05.2011.  |
| 3. | Sabiedrības līdzdalības rezultāti | Projekts tika atbalstīts. Projekta apspriešanas gaitā tika izteikts priekšlikums Projektu papildināt ar pielikumu, kurā noteikts izsmeļošs filmu saraksts, kuru autortiesības vai blakustiesības pieder vai piekrīt valstij, taču šāda saraksta apstiprināšanai Ministru kabinetam nav pilnvarojuma.  |
| 4. | Saeimas un ekspertu līdzdalība | Nav attiecināms. |
| 5. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izpildi saskaņā ar Filmu likuma 5.panta pirmo daļu un 10.panta otrās daļas 9.punktu nodrošinās Kultūras ministrijas padotībā esošā valsts pārvaldes iestāde Nacionālais kino centrs.  |
| 2. | Projekta izpildes ietekme uz pārvaldes funkcijām | Nacionālā kino centra funkcijas netiek paplašinātas.  |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Noteikuma projekta izpilde iespējama uzreiz pēc stāšanas spēkā. Jaunas valsts institūcijas netiek radītas. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Nav attiecināms. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Nav attiecināms. |
| 6. | Cita informācija | Nav. |

Kultūras ministre S.Ēlerte

 Vīza: valsts sekretāra p.i. U.Lielpēters

21.06.2011. 09:43

1015

S.Voldiņš

67358859, Sandis.Voldins@nfc.gov.lv